﻿ jakir naik: इस्लामिक धर्म उपदेशक जाकिर नाईक पर शिकंजा और कसा, मलेशिया के दो और राज्यों ने लगाई पाबंदी two more states of malaysia imposed ban on islamic preacher jakir naik
Updated Aug 19, 2019 | 10:23 IST | टाइम्स नाउ डिजिटल
जाकिर नाईक जहरीले बोल के लिए जाने जाते हैं। भारत से भागने के बाद इस समय वो मलेशिया में हैं। लेकिन सांप्रदायिक माहौल को खराब करने के लिए मलेशिया सरकार के साथ साथ दूसरे राज्यों ने उन पर पाबंदी लगाई है।
जाकिर नाईक के खिलाफ मलेशिया में बड़ी कार्रवाई
मेलाका और सबाहा राज्यों ने भाषण देने पर लगाई पाबंदी
अब तक सात राज्य कर चुके हैं कार्रवाई
नई दिल्ली। इस्लामिक उपदेशक जाकिर नाईक पर मलेशिया सरकार की नजरें टेढ़ी हो गई हैं। मलेशिया के दो और राज्यों मेलाका और सबाहा ने जाकिर नाईक की पब्लिक स्पीच पर पाबंदी लगा दी है। पेनांग ने 6 महीने पहले ही नाईक के बोलने पर पाबंदी लगा दी थी जबकि 2017 से सारावाक में उसके दाखिल होने पर पाबंदी है। इन सबके बीच केदाह और सबाह राज्यों ने जाकिर नाईक के बोलने पर पाबंदी लगा दी है। जाकिर पर पाबंदी लगाने के मामले में मेलाका सातवां राज्य बन गया है।
मलेशिया सरकार का कहना है कि किसी भी शख्स को सांप्रदायिक सद्भाव को खराब करने की इजाजत नहीं दी जा सकती है। जाकिर नाईक को इस्लाम पर बोलने की इजाजत है। लेकिन अगर वो दूसरे संप्रदायों या धर्मों के खिलाफ बोलते हैं तो उसकी इजाजत नहीं दी जाएगी। मलेशिया के मुफ्ती डातुक सेरी वान सलीम वान मोहम्मद नूर का कहना है कि इस्लाम के विचारों को फैलाने में किसी तरह की मनाही नहीं है।
मुफ्ती ने कहा कि दूसरे धर्मों के लोगों को इस्लाम की तरफ करना एक मुस्लिम की जिम्मेदारी है। लेकिन यह देखना होगा कि क्या कोई शख्स क्या गैरइस्लामी तरीके से इस तरह के मिशन में शामिल है। एक इस्लामिक धर्मउपदेशक कुरान की आयतों को सबके सामने रखता है जिसमें अल्लाह के हुक्मनामे का जिक्र होता है। अगर कोई धर्म उपदेशक अपने इस काम में नाकाम रहता है को अल्ला के प्रति उसकी जवाबदेही बढ़ जाती है।
जाकिर नाइक से प्रेरित आतंकी मंदिर के प्रसाद में जहर मिलाकर करना चाहता था नरसंहार
लेकिन मलेशिया सरकार के गृहमंत्री ने कहा था कि जिस तरह से जाकिर नाईक अपनी बातों को रख रहे थे वो मलेशिया के नियम कानून के खिलाफ है। सरकार किसी भी सूरत में भड़काऊ बयानों को प्रश्रय नहीं दे सकती है और जो शख्स इसके लिए जिम्मेदार है उसके खिलाफ कार्रवाई भी की जाएगी। बता दें कि जाकिर नाईक मलेशियन पीनल कोड के सेक्शन 504 के तहत अपना बयान दर्ज कराएगा।